## Rješenje o ocjeni Ugovora o posredovanju u promociji udjela Select investicijskih fondova sklopljen 12. XII. 2002. između CAIB Investa d.o.o. i HVB Bank Croatia d.d.

### NN 142/2003 (10.9.2003.), Rješenje o ocjeni Ugovora o posredovanju u promociji udjela Select investicijskih fondova sklopljen 12. XII. 2002. između CAIB Investa d.o.o. i HVB Bank Croatia d.d.

if !supportEmptyParas endif

# HRVATSKA NARODNA BANKA

2086

Na teme­­lju
članka 39. stavka 2. pod i) Zakona o Hrvatskoj narodnoj banci (»Narodne
novine«, br. 36/2001.), a u vezi s člankom 40. Zakona o bankama (»Narodne
novine«, br. 84/2002.), u postupku ocjene Ugovora o posredova­­nju u promociji
udjela Select investicijskih fondova sklop­­ljenog 12. prosinca 2002. između
CAIB Investa d.o.o. i HVB Bank Croatia d.d., guverner Hrvatske narodne banke
donosi

## RJEŠENJE

1. Ocje­­njuje
se da Ugovor o posredova­­nju u promociji udjela Select investicijskih fondova
sklop­­ljen 12. prosinca 2002. između CAIB Investa d.o.o. i HVB Bank Croatia
d.d. nije u suprotnosti s Odlukom o zaštiti tržišnog natjeca­­nja unutar
bankarskog sektora (»Narodne novine«, br. 48/2003.) i propisima iz područja tržišnog
natjeca­­nja.

2. Ovo
je rješe­­nje konačno u upravnom postupku.

3. Ovo će
rješe­­nje biti objav­­ljeno u »Narodnim novinama«.

Obrazlože­­nje

U
postupku ocjene dopuštenosti provedbe koncentracije Splitske banke d.d., Split
(u nastavku teksta: SB) i HVB Bank Croatia d.d., Zagreb (u nastavku teksta:
HVB) u skladu s točkama 8. Odluke o zaštiti tržišnog natjeca­­nja unutar
bankarskog sektora (u nastavku teksta: Odluka) banke sudionice koncentracije
dostavile su Hrvatskoj narodnoj banci sporazume o surad­­nji, da bi se
ocijenilo jesu li odredbe tih sporazuma u suprotnosti s propisima o zaštiti tržišnog
natjeca­­nja. Među ostalima dostav­­ljen je i Ugovor o posredova­­nju u
promociji udjela Select investicijskih fondova sklop­­ljen 12. prosinca 2002.
između CAIB Investa d.o.o. i HVB Bank Croatia d.d. (u nastavku teksta: Ugovor).

U ispitnom postupku ocjene Ugovora izvršen je uvid u
Ugovor te u dodatke Ugovoru: Dodatak 1 i Dodatak 2 od 12. prosinca 2002. te
Dodatak 3 i Dodatak 4 od 1. siječ­­nja 2003., te je utvrđeno s­­ljedeće:

1. Obje potpisnice Ugovora su društva-kćeri Bank
Austria Creditanstalt AG. CAIB je društvo za uprav­­lja­­nje investicijskim
fondovima Bank Austrije, koje uprav­­lja s dva investicijska fonda: Select
Europe i Select Eurobond. Select Europe je otvoreni investicijski fond čija se
imovina uglavnom ulaže u dionice najvećih zapadnoeuropskih društava (do 95%), a
ma­­njim dijelom u dužničke vrijednosne papire stranih ili domaćih izdavate­­lja
te u dionice hrvatskih izdavate­­lja. Ulaga­­nje u strane vrijednosne papire
diverzificirano je ulaga­­njem u nekoliko zema­­lja i industrija – ulaže se u
dionice najvećih europskih društava odabir kojih je određen ­­njihovom tržišnom
vrijednošću, pri čemu se glede ulaga­­nja CAIB savjetuje sa svojim savjetnikom,
Capital Investom. Select Eurobond je otvoreni investicijski fond koji ulaže u
obveznice nominirane u eurima, najvećim dijelom u državne obveznice izdane od
strane zema­­lja članica Europske unije, te ma­­njim dijelom u obveznice država
izdavate­­lja izvan Europske unije i korporativne obveznice društava
nominiranih u eurima, koje su dobile investicijske rejtinge od međunarodnih
agencija za ocjenu rejtinga. Fond ulaže i u hrvatske državne obveznice ili
obveznice državnih institucija izdane uz garanciju Republike Hrvatske, a koje
su nominirane u eurima. Društvo se u svezi s ulaga­­njima savjetuje sa
savjetnikom, Capital Investom.

2. Uvidom u odredbe dostav­­ljenog Ugovora utvrđeno
je da CAIB osniva i uprav­­lja Select investicijskim fondovima (da­­lje:
Fondovi), te izdaje vlasničke udjele Fondova po cijeni koja odgovara neto
vrijednosti imovine fondova podije­­ljene s ukupnim brojem izdanih udjela na
određeni dan vrednova­­nja.

3.
Ugovorom CAIB imenuje HVB strankom ovlaštenom promovirati Fondove neograničenom
broju pravnih i fizičkih osoba u Hrvatskoj (i na drugim tržištima), s tim da
HVB ima pravo prenijeti svoje obveze iz Ugovora na druge osobe.

4. Ugovorom je uređen način ponude udjela Fondova,
obveze i odgovornosti CAIB i HVB te naknade HVB-u.

5. Ugovor je sklop­­ljen na neodređeno vrijeme.

U ispitnom postupku ocjene Ugovora utvrđeno je s­­ljedeće:

1. Splitska banka d.d., kojoj je pripojen HVB, nema
vla­dajući položaj na tržištu bankarskih i financijskih usluga (tržište
univerzalnog bankarstva) u Republici Hrvatskoj, niti na ­­nje­govu dijelu.

2. CAIB nema vladajući položaj na tržištu društava za
uprav­­lja­­nje investicijskim fondovima.

3. Select investicijski fondovi nemaju vladajući položaj
na tržištu otvorenih investicijskih fondova.

4. Osnivači većine otvorenih investicijskih fondova u
Repub­lici Hrvatskoj jesu banke, koje među drugim proizvodima i uslugama nude i
ulaga­­nje u investicijske fondove, odnosno kup­­nju udjela u investicijskim
fondovima, pa u smislu ulaga­­nja u otvorene investicijske fondove postoji mogućnost
izbora između veće­g broja investicijskih fondova.

Na teme­­lju iznijetog ocije­­njeno je da surad­­nja
CAIB i HVB na promociji udjela u Select fondovima ne predstav­­lja praksu koja
dovodi do sprječava­­nja, ograničava­­nja ili narušava­­nja tržiš­nog natjeca­­nja
na tržištu bankarskih i financijskih usluga (tržište univerzalnog bankarstva) u
Republici Hrvatskoj ili na ­­nje­govu dijelu.

Budući da u Republici Hrvatskoj nema propisa koji bi
podrobnije uređivali način ocjene sporazuma, u skladu s odredbom točke 3.
Odluke o zaštiti tržišnog natjeca­nja unutar bankarskog sektora, prilikom
ocjene Ugovora primije­njeni su načini, kriteriji i standardi komparativnog
prava Europske unije koji su bili na snazi u vrijeme sklapa­nja Ugovora.
Primjena propisa Europske unije koji su bili na snazi u vrijeme sklapa­nja
Ugovora. Primjena propisa Europske unije proizlazi iz članka 70. stavka 2.
Sporazuma o stabilizaciji i pridruživa­nju između europskih zajednica i ­njihovih
država članica i Republike Hrvatske sklop­ljenog 29. listopada 2001. (»Narodne
novine – Međunarodni ugovori«, br. 14/2001.).

Na teme­lju iznijetog ocije­njeno je da Ugovor ne
sadrži ograničavajuće odredbe koje bi u smislu odredbi točke 2.1. i 2.2. Odluke
imale kao ci­lj ili pos­ljedicu sprječava­nje, ograničava­nje ili narušava­nje
tržišnog natjeca­nja unutar bankarskog sektora Republike Hrvatske, te je odlučeno
kao u izreci.

POUKA O PRAVNOM LIJEKU:

Ovo je
rješe­nje konačno u upravnom postupku i protiv ­nje­ga nije dopuštena žalba, već
se može pokrenuti upravni spor tužbom neposredno kod Upravnog suda Republike
Hrvatske u roku 30 dana od dana dostave ovog rješe­nja.

Urbroj:
254-020/09-03/ŽR
Zagreb, 2. rujna 2003.

Guverner
Hrvatske narodne banke
**dr. sc. Že­ljko Rohatinski,** v. r.

Rješenje, NN 142/2003-2086